Samantha: ಸಿನಿಮಾದಲ್ಲಿ ಮಾತ್ರವಲ್ಲ ಶಾಲೆಯಲ್ಲೂ ಟಾಪರ್, ಸಮಂತಾ SSLC ಅಂಕಪಟ್ಟಿ ವೈರಲ್ ಸ್ಟಾರ್ ಹೀರೋಯಿನ್ ಸಮಂತಾ ಸದ್ಯ ಸಾಲು ಸಾಲು ಸಿನಿಮಾಗಳಲ್ಲಿ ಬ್ಯುಸಿಯಾಗಿದ್ದಾರೆ. ದಿ ಫ್ಯಾಮಿಲಿ ಮ್ಯಾನ್ ಎಂಬ ಹಿಟ್ ಸೀರೀಸ್ ಮೂಲಕ ಹಿಂದಿಯಲ್ಲಿ ಒಮ್ಮೆ ಜನಪ್ರಿಯತೆ ಗಳಿಸಿದ್ದ ಸ್ಯಾಮ್ ಗೆ ಈ ಸರಣಿಯ ನಂತರ ಸಾಲು ಸಾಲು ಅವಕಾಶಗಳು ಬರುತ್ತಿವೆ. ಡೇರಿಂಗ್ ಡ್ಯಾಶಿಂಗ್ ಸಮಂತಾಗೆ ಸಂಬಂಧಿಸಿದ ವಿಷಯಗಳು ಕಳೆದ ಎರಡು ಮೂರು ದಿನಗಳಿಂದ ಜನರಲ್ಲಿ ಹಾಟ್ ಟಾಪಿಕ್ ಆಗಿವೆ. ಕಾಫಿ ವಿತ್ ಕರಣ್ ಶೋನಲ್ಲಿ ಭಾಗವಹಿಸಿದ್ದ ಅವರು, ಕೆಲವೊಂದು ಹೇಳಿಕೆ ನೀಡಿದ್ದು ಸದ್ಯ ಹಾಟ್ ಟಾಪಿಕ್ ಆಗಿದೆ. ಇವುಗಳ ನಡುವೆ ಸಮಂತಾ ಅವರ ಎಸ್ಎಸ್ಎಲ್ಸಿ ಅಂಕಪಟ್ಟಿಯೊಂದು ಸಾಮಾಜಿಕ ಜಾಲತಾಣದಲ್ಲಿ ಸಖತ್ ವೈರಲ್ ಆಗುತ್ತಿದೆ. ಸಮಂತಾ ಚೆನ್ನೈನ ಸಿಎಸ್ಐ ಸೇಂಟ್ ಸ್ಟೀಫನ್ಸ್ ಮೆಟ್ರಿಕ್ಯುಲೇಷನ್ ಶಾಲೆಯಲ್ಲಿ ಶಿಕ್ಷಣ ಪಡೆದಿದ್ದಾರೆ. ಆ ಶಾಲೆಯಲ್ಲಿ ಸಮಂತಾ ಶಾಲೆಯಲ್ಲಿ ಟಾಪರ್ ಆಗಿದ್ದರಂತೆ. ಸಮಂತಾ 10ನೇ ತರಗತಿಯ ಅರ್ಧವಾರ್ಷಿಕ ಪರೀಕ್ಷೆಗಳಲ್ಲಿ ಗಣಿತದಲ್ಲಿ 100 ಅಂಕಗಳಿಗೆ 100 ಅಂಕಗಳನ್ನು ಗಳಿಸಿದ್ದರು. ಭೌತಶಾಸ್ತ್ರದಲ್ಲಿ 100ಕ್ಕೆ 95 ಅಂಕ ಗಳಿಸಿದ್ದಾರೆ. ಅಲ್ಲದೇ ಉಳಿದ ಎಲ್ಲಾ ವಿಷಯಗಳಲ್ಲಿಯೂ ಉತ್ತಮ ಅಂಕ ಪಡೆದಿರುವ ಅವರು, ಶಾಲೆಗೆ ಟಾಪರ್ ಆಗಿದ್ದರಂತೆ. ಸದ್ಯ ಸಮಂತಾ ಅವರ ಅಂಕಪಟ್ಟಿ ಸಾಮಾಜಿಕ ಜಾಲತಾಣದಲ್ಲಿ ಸಖತ್ ವೈರಲ್ ಆಗುತ್ತಿದೆ. ಕಾಫಿ ವಿತ್ ಕರಣ್ ಶೋನಲ್ಲಿ ಸದ್ದು ಮಾಡಿದ್ದ ಸಮಂತಾ ತಮ್ಮ ವೈಯಕ್ತಿಕ ಹಾಗೂ ವೃತ್ತಿಯ ಬಗ್ಗೆ ವಿಷಯಗಳನ್ನು ಹಂಚಿಕೊಂಡಿದ್ದಾರೆ. ಮೊದಲ ಬಾರಿಗೆ ನಾಗ ಚೈತನ್ಯ ಜೊತೆಗಿನ ವಿಚ್ಛೇದನದ ಬಗ್ಗೆ ಮಾತನಾಡಿದ್ದಾರೆ. ಪ್ರೀತಿ ಮತ್ತು ಮದುವೆ ಬಗ್ಗೆ ಹಲವು ವಿಷಯಗಳ ಬಗ್ಗೆ ಅವರು ಪ್ರತಿಕ್ರಿಯಿಸಿದ್ದರು. ಗುಣಶೇಖರ್ ನಿರ್ದೇಶನದ ಶಾಕುಂತಲಂ ಸಿನಿಮಾ ಮುಗಿಸಿರುವ ಸ್ಯಾಮ್ ಸದ್ಯ ಯಶೋದಾ ಎಂಬ ಲೇಡಿ ಓರಿಯೆಂಟೆಡ್ ಸಿನಿಮಾ ಮಾಡುತ್ತಿದ್ದಾರೆ. ಅಲ್ಲದೇ, ಹಿಂದಿಯಲ್ಲಿ 2 ಸಿನಿಮಾಗಳನ್ನು ಒಪ್ಪಿಕೊಂಡಿದ್ದಾರೆ. ಸಮಂತಾ ಬಳಿ ಆಡಿ ಕ್ಯೂ7, BMW 7 ಸಿರೀಸ್ಬೆಲೆ, ಜಾಗ್ವಾರ್ XF, ರೋವರ್ ರೇಂಜ್ ರೋವರ್ ವೋಗ್, Mercedes Benz G63 AMG ಮತ್ತು ಪೋರ್ಷೆ ಕೇಮನ್ ಜಿಟಿಎಸ್ ಕಾರುಗಳಿದ್ದು, ಇವುಗಳೂ ಸಹ ಸಖತ್ ಸದ್ದು ಮಾಡುತ್ತಿವೆ.